Paulinos Kalvaitytės ir Vlado Lašo namas

Paulinos Kalvaitytės ir Vlado Lašo namas – daugiabutis pastatas Kauno mieste, Naujamiestyje, Laisvės alėjoje. Namas stovi pačioje alėjos pradžioje, ties sankirta su Trakų gatve ir laiptais į Vytauto parko šlaitą. 

Namas pastatytas 1933 m. pagal architekto Stasio Kudoko projektą. Daugiabučio bendrasavininkė Paulina Kalvaitytė-Karvelienė – viena pirmųjų Lietuvos rentgenologių, Kauno miesto ligoninės rentgeno skyriaus vadovė.Kalvaitytė-Karvelienė Paulina kretvb.lt Kauno klinikų kūrėjas profesorius Vladas Lašas, perėmęs namą iš P. Kalvaitytės, čia pats negyveno.Modernizmas ateičiai. Gydytojų P. Kalvaitytės ir V. Lašo namas 

Pastatas priskiriamas žymiausiems tarpukario Kauno modernizmo architektūros pavyzdžiams. 2018 m. įrašytas į Kultūros vertybių registrą, jam suteiktas vietinės reikšmės architektūros paminklo statusas. Pažymėtas Europos paveldo ženklu. 

 Architektūra 

Garsiems gydytojams priklausęs namas išsiskiria fasado estetika. Jis turi dvi laiptines – ūkinė laiptinė įrengta kitoje namo pusėje, skirta aptarnaujančiam personalui. Fasado arkiniai apvadai viršuje papuošti tradicinėmis „tulpelėmis“. Tokia ornamentika buvo dažna Kauno tarpukario pastatuose ir mažojoje architektūroje.Buvęs gydytojų Paulinos Kalvaitytės ir Vlado Lašo namas visit.kaunas.lt

Pastatas trijų aukštų su mansarda ir cokoliniu aukštu, iš kiemo pusės – keturių aukštų su mansarda. Priekiniame fasade iškeltas parapetas slepia dvišlaitį stogą. Kiemo ketvirtame aukšte tūris pakeistas įstiklinant balkonus. Pagrindinis fasadas turi nežymiai laiptuotą siluetą. Centrinėje dalyje išryškintos trys liaunos reljefinės arkos, rėminančios patalpų langus kraštuose ir aukštą laiptinės langą virš įėjimo portalo. Arkų viršuje vidurinėse dalyse įtaisyti dekoratyviniai bareljefai.

 Šaltiniai 

Kategorija:Kauno modernistinė architektūra